#### **Lukupiirien vertais- ja itsearviointi**

Itse- ja vertaisarviointi tehdään kaksi kertaa **sähköisenä Webropol-kyselynä**:

1. Viidennen lukupiiritapaamisen jälkeen
2. Viimeisen lukupiiritapaamisen jälkeen

Voit halutessasi käyttää tätä paperista arviointilomaketta apuna arvioinnissasi (jo sen vuoksi, että Webropol-lomakkeen palaute nollautuu jos muutat arvosanoja).

Linkki Webropol-kyselyyn tulee suoraan sähköpostiisi.

Lukupiirin itse- ja vertaisarvioinnin tavoitteena onoman sekä ryhmäläisten toiminnan kriittinen mutta rakentava analyysi sekä sen mahdollistama reflektio. Arvio tehdään kahdesti (kurssin puolessavälissä sekä lopussa), jolloin sinun on mahdollista myös muuttaa toimintaasi saamasi palautteen perusteella.

Itse- ja vertaisarvioinnissa jokainen ryhmän jäsen antaa arvosanan sekä itselleen että muille ryhmäläisille: lopullinen arvosana on kaikkien arvosanojen keskiarvo ja se määrää puolet lukupiiristä saamastasi arvosanasta.

Arvioinnissa kiinnitetään huomiota sekä lukupiirityöskentelyn sisältöön (lukumateriaalin läpikäynti ja sen analyysi, keskusteluun osallistuminen omin argumentein jne.) että ryhmätyöprosessiin (toiminta ryhmän jäsenenä, muiden näkemysten huomioiminen jne).

Itse- ja vertaisarviointia voi helpottaa esimerkiksi seuraavin kysymyksin:

* *Kuinka hyvin valmistautuneena ko. henkilö saapui lukupiireihin?*
* *Veikö hän keskustelua eteenpäin omin argumentein?*
* *Miten hän toimi ryhmässä? Osallistuiko keskusteluun, huomioiko toiset?*
* *Tekikö hän asiat sovitusti?*

Vertaisarviointi toteutetaan **arvosteluasteikolla 0-5 kokonaisluvuin** (0, 1, 2, 3…). Koska tehtävien ja vastuunjako on harvoin täydellisen tasapuolista, **kaikille ryhmäläisille voi antaa saman arvosanan ainoastaan erittäin hyvin perustein**. **Perustele joka tapauksessa jokainen antamasi arvosanat lyhyesti jokaisen ryhmäläisen kohdalla, ml. itsesi.**

Arviointi on luottamuksellinen ja anonyymi: ryhmäsi jäsenet eivät saa tietoonsa tekemääsi yksittäistä vertaisarviointia vaan ainoastaan niiden yhteenvedon sekä halutessaan myös sanalliset arviot.

Koska arvosana kuvaa sekä lukupiirityöskentelyn sisältöä että ryhmätyöprosessia, arvioit alla olevassa taulukossa toveriesi ja omaa toimintaasi sekä sisällön että prosessin näkökulmasta: näiden keskiarvo kokonaisluvuksi pyöristettynä on ko. henkilön lopullinen arvosana. Muista kirjoittaa jokaiselle henkilölle myös tiivis sanallinen palaute; huomaa, että nämä tulevat vastaanottajille anonyymisti tietoon.

|  |  |  |
| --- | --- | --- |
| **NIMI** | **Kommentit (ml. arvion perustelut)** | **Arvosana** |
| Ryhmäsi jäsenen nimi | SISÄLTÖ: | SISÄLTÖ: |
| PROSESSI: | PROSESSI: |
| Ryhmäsi jäsenen nimi | SISÄLTÖ: | SISÄLTÖ: |
| PROSESSI: | PROSESSI: |
| Ryhmäsi jäsenen nimi | SISÄLTÖ: | SISÄLTÖ: |
| PROSESSI: | PROSESSI: |
| Ryhmäsi jäsenen nimi | SISÄLTÖ: | SISÄLTÖ: |
| PROSESSI: | PROSESSI: |
| Ryhmäsi jäsenen nimi | SISÄLTÖ: | SISÄLTÖ: |
| PROSESSI: | PROSESSI: |
| **Oma nimesi** | SISÄLTÖ: | SISÄLTÖ: |
| PROSESSI: | PROSESSI: |